Ջոն Բոսման

**Յոհաննես Յակոբուս Բոսման** (; ), ավելի հայտնի է որպես **Ջոն Բոսման** (), հոլանդացի ֆուտբոլիստ, հարձակվող:

## Կենսագրություն
### Ակումբային կարիերա
Ջոն Բոսմանը իր կարիերան սկսել է «Ռոդա '23» մանկական ֆուտբոլային թիմում, հետագայում Ջոնը հանդես է եկել նաև «ՌԿԱՎԻԿ» ակումբում։ 1983 թվականին 18-ամյա Բոսմանը տեղափոխվել է Ամստերդամի «Այաքս»։ Թիմում իր նորամուտը նշել է 1983 թվականի նոյեմբերի 20-ին «Ռոդայի» դեմ խաղում։ Հանդիպումն ավարտվել է հօգուտ «Այաքսի»՝ 5-2։ Ընդամենը հինգ մրցաշրջաններում Բոսմանը «Այաքսի» կազմում անցկացրել է 165 հանդիպում բոլոր մրցումներում և խփել 105 գնդակ: Հոլանդիայի առաջնություններում Ջոնը խփել է 78 գնդակ, այդ ցուցանիշով նա ակումբի պատմության մեջ «Այաքսի» ռմբարկուների ցուցակի երկրորդ տասնյակում է: Մարկո վան Բաստենի՝ իտալական «Միլան» տեղափոխվելուց հետո հենց Բոսմանը դարձավ «Այաքսի» լավագույն ռմբարկուն: 1987/1988 մրցաշրջանում Ջոնը 33 խաղում խփել է 25 գնդակ: Բոսմանը մասնակցել է նաև ՈՒԵՖԱ-ի գավաթակիրների գավաթի եզրափակիչ խաղին բելգիական «Մեխելենի» դեմ: «Մեխելենը» «Այաքսի» նախկին գլխավոր մարզիչ Ադա դե Մոսայի գլխավորությամբ հաղթել է 1:0 հաշվով: Մրցաշրջանի ավարտից հետո Բոսմանը տեղափոխվեց հենց «Մեխելեն»։

Տեղափոխվելով «Մեխելեն»՝ Բոսմանը առաջին իսկ մրցաշրջանում 30 խաղում դարձել է 18 գոլի հեղինակ և դարձել Բելգիայի 1988/1989 մրցաշրջանի չեմպիոն, առաջնությունում «Մեխելենը» 5 միավորով առաջ է անցել «Անդերլեխտից»: 1988/1989 մրցաշրջանի ռմբարկուների ցուցակում Բոսմանը զբաղեցրել է չորրորդ տեղը։ «Մեխելենի» կազմում իր վերջին մրցաշրջանում Ջոնը 31 խաղում խփել է 16 գնդակ (երրորդ ցուցանիշը Բելգիայի 1989/1990 մրցաշրջանի առաջնությունում), իսկ առաջնությունում «Մեխելենը» չեմպիոն «Բրյուգգեից» և երկրորդ տեղը զբաղեցրած «Անդերլեխտից» հետո զբաղեցրել է երրորդ տեղը։ «Մեխելենի» հետ Բոսմանը մասնակցել է Եվրոպայի սուպերգավաթի եզրափակչին Նիդերլանդական ՊՍՎ-ի դեմ խաղում, «Մեխելենը» հաղթել է 3:1 հաշվով: Եվրագավաթներում 1988/89 մրցաշրջանում «Մեխելենը» մասնակցել է Գավաթակիրների գավաթի խաղարկությանը (որը նրանք հաղթել են նախորդ մրցաշրջանում՝ 1987/88), թիմը հասել է կիսաեզրափակիչ, որտեղ պարտվել է իտալական «Սամպդորիային» միայն խփած և բաց թողած գոլերի տարբերությամբ. առաջին խաղում «Մեխելենը» տանը հաղթել է 2:1 հաշվով, սակայն արտագնա խաղում բելգիացիները զիջել են 3:0 հաշվով:

1990 թվականին Ջոնը վերադարձավ Նիդերլանդներ և Էյնդհովենից դարձավ ՊՍՎ-ի խաղացող։ ՊՍՎ-ում Բոսմանը անցկացրել է մեկ մրցաշրջան և դարձել Նիդերլանդների չեմպիոն 1990/1991 թվականներին։ Մրցաշրջանում Ջոնը անցկացրել է 30 հանդիպում և խփել 11 գնդակ։ 1991 թվականին Ջոնը տեղափոխվեց բելգիական «Անդերլեխտ»։ «Անդերլեխտում» Ջոնն անցկացրել է 5 մրցաշրջան, որի ընթացքում անցկացրել է 156 հանդիպում և խփել 71 գնդակ: «Անդերլեխտի» հետ Ջոնը նվաճել Է Բելգիայի չեմպիոնի երեք տիտղոս (1993, 1994, 1995) և Բելգիայի մեկ գավաթ (1994):

1996 թվականին «Անդերլեխտից» հեռանալուց հետո Ջոնը որոշեց վերջնականապես վերադառնալ Նիդերլանդներ և պայմանագիր կնքեց Էնսխեդեի «Տվենտեի» հետ։ 31 տարեկանում Բոսմանը կրկին ապացուցեց, որ Նիդերլանդների լավագույն հարձակվողներից մեկն է, 1996/1997 մրցաշրջանում Բոսմանը 33 խաղում խփեց 20 գնդակ, նա ընդամենը մեկ գնդակով հետ մնաց առաջնության լավագույն ռմբարկու ՊՍՎ-ի խաղացող Լյուկ Նիլիսից։ «Տվենտեն» մրցաշրջանում երրորդ տեղն Է զբաղեցրել չեմպիոն ՊՍՎ-ից և երկրորդ տեղում գտնվող «Ֆեյենորդից» հետո: Բոսմանը ևս երկու մրցաշրջան հանդես է եկել «Տվենտեում», սակայն իր խաղով չի փայլել, երկու մրցաշրջաններում Ջոնը 57 խաղում խփել է ընդամենը 14 գնդակ: Ավարտելով խաղային կարիերան՝ Բոսմանը ևս երեք մրցաշրջան 1999-2002 թվականներին հանդես է եկել Ալկմար քաղաքի «ԱԶ» ակումբում։ «ԱԶ»-ի կազմում Ջոնն անցկացրել է 62 հանդիպում և խփել 22 գնդակ: 2002 թվականին 37 տարեկան հասակում Բոսմանը ավարտեց իր ֆուտբոլային կարիերան։

### Կարիերան ազգային հավաքականում
Հոլանդիայի ազգային հավաքականում Ջոն Բոսմանը նորամուտը նշել է 1986 թվականի ապրիլի 29-ին Շոտլանդիայի դեմ խաղում։ Հանդիպումն ավարտվել է 0։ 0 հաշվով։ Հավաքականի կազմում իր առաջին գնդակը Ջոնը Կիպրոսի հավաքականի դարպասը խփել է 1986 թվականի սեպտեմբերի 21-ին, խաղն ավարտվել Է Նիդերլանդների հաղթանակով՝ 2:0:

1987 թվականի հոկտեմբերի 28-ին Ջոնը հինգ գնդակ խփեց Կիպրոսի հավաքականի դեմ խաղում, որն ավարտվեց կիպրոսցիների 8:0 հաշվով պարտությամբ, իսկ մեկ ամիս անց՝ դեկտեմբերի 9-ին, Կիպրոսի դեմ պատասխան խաղում Ջոնը խփեց երեք գնդակ, իսկ նրա հավաքականը հաղթեց 4:0 հաշվով:

1988 թվականին Նիդերլանդների հավաքականի կազմում Բոսմանը դարձավ Եվրոպայի չեմպիոն, եզրափակչում հոլանդացիները 2-0 հաշվով հաղթեցին ԽՍՀՄ հավաքականին, սակայն Բոսմանը եզրափակչում այդպես էլ դուրս չեկավ, նա պահեստային խաղացող էր։

Ընդհանուր առմամբ, Ջոնն անցկացրել է 30 հանդիպում և խփել 17 գնդակ, Նիդերլանդների կազմում իր վերջին հանդիպումը նա անցկացրել է 1997 թվականի հունիսի 4-ին Հարավային Աֆրիկայի հավաքականի դեմ, հանդիպումն ավարտվել Է Նիդերլանդների հաղթանակով՝ 2:0:

## Ձեռքբերումներ
**Ակումբային**
* Նիդերլանդների չեմպիոն՝ 1984/85, 1990/91
* Նիդերլանդների գավաթակիր՝ 1985/86
* Եվրոպայի սուպերգավաթակիր՝ 1988
* Բելգիայի չեմպիոն՝ 1988/89, 1992/93, 1993/94, 1994/95
* Բելգիայի գավաթակիր՝ 1993/94
* Գավաթակիրների գավաթակիր՝ 1986/87
**Ազգային**
* 1988 թվականի Եվրոպայի չեմպիոն

## Ելույթների վիճակագրություն
### Ակումբային կարիերա

### Բոսմանի հանդիպումները Նիդերլանդների հավաքականի կազմում

**Ընդհանուր (բացառությամբ չեղյալ հայտարարված հանդիպումների)՝ 29 խաղ / 12 գոլ՝ 15 հաղթանակ, 10 ոչ-ոքի, 4 պարտություն:**

## Ծանոթագրություններ

## Արտաքին հղումներ
* Статистика на сайте «Voetbalstats.nl»

 
Կատեգորիա:ԱԶ Ալկմարի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Եվրոպայի չեմպիոններ
Կատեգորիա:Տղամարդկանց ֆուտբոլի հարձակվողներ